Document ID: 32005D0591

ODLOČBA KOMISIJE
z dne 26. julija 2005
o spremembi Dodatka B k Prilogi XII k Aktu o pristopu iz leta 2003 glede nekaterih obratov v sektorjih rib, mesa in mleka na Poljskem
(notificirana pod dokumentarno številko K(2005) 2813)
(Besedilo velja za EGP)
(2005/591/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pogojih pristopa k Evropski uniji Republike Češke, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike (1) in o prilagoditvah Pogodb o ustanovitvi Evropske unije in zlasti odstavka (e) pododdelka I(1) oddelka B, poglavja 6 Priloge XII k Aktu,
ob upoštevanju naslednjega:
(1)
Poljski je bilo odobreno prehodno obdobje za nekatere obrate iz Dodatka B k Prilogi XII k Aktu o pristopu iz leta 2003.
(2)
Dodatek B k Prilogi XII k Aktu o pristopu iz leta 2003 je bil spremenjen z odločbami Komisije 2004/458/ES (2), 2004/471/ES (3), 2004/474/ES (4) in 2005/271/ES (5).
(3)
Glede na uradno izjavo poljskega pristojnega organa so še štirje obrati v sektorjih rib, mesa in mleka zaključili postopek posodabljanja in so zdaj v celoti usklajeni s pravnimi akti Skupnosti.
(4)
Dodatek B k Prilogi XII k Aktu o pristopu iz leta 2003 je zato treba ustrezno spremeniti.
(5)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Obrati, navedeni v Prilogi k tej odločbi, se črtajo iz Dodatka B k Prilogi XII k Aktu o pristopu iz leta 2003.
Člen 2
Ta odločba je naslovljena na države članice.
V Bruslju, 26. julija 2005

Labels: 17
0
7
6
18
15